শনিবাৰে হিজবুল মুজাহিদীনৰে জড়িতৰ অভিযোগত বৰ্ণিহাটৰ পৰা দিচপুৰ আৰক্ষীয়ে গ্ৰেপ্তাৰ কৰা ওমৰ ফাৰুকক আজি দিচপুৰ থানাৰ পৰা হোজাইলৈ নিয়া হ'ব। ওমৰ ফাৰুকৰ ঘৰ হোজাইৰ শ'লমাৰীত। হিজবুল মুজাহিদিনৰ সদস্য কামআৰ উজ জামানসহ তিনিজনক এইপৰ্যন্ত আৰক্ষীয়ে গ্ৰেপ্তাৰ কৰিছে।
ইপিনে শনিবাৰে নিশা হোজাইত জেহাদী ওমৰ ফাৰুক আৰু ছাইদুল আলমৰ ঘৰত আৰক্ষীয়ে অভিযান চলায়। লংকা আৰক্ষীয়ে লংকাৰ ৮নং উদালিৰ ছাইদুলৰ ঘৰত নিশা অভিযান চলায়। অভিযানত আৰক্ষীয়ে বহু নথিপত্ৰ জব্দ কৰে।
আনহাতে, যোগীজান আৰক্ষীয়ে ওমৰ ফাৰুকৰ শ'লমাৰীৰ ঘৰত অভিযান চলায়। ওমৰ ফাৰুকৰ পত্নীয়ে সন্তানৰ সৈতে প্ৰায় ৩ মাহ পূৰ্বে ঘৰৰ পৰা পূৰ্বে ওলাই গৈছিল। জানিব পৰা মতে চাৰিজন ককাই-ভাইৰ মাজত ওমৰ হৈছে আটাইতকৈ সৰু। আৰক্ষীয়ে এজনো ভাতৃক ঘৰত বিচাৰি নাপালে।
অসম আৰক্ষী আৰু উত্তৰ প্ৰদেশৰ আৰক্ষীয়ে হিজবুল মুজাহিদিনৰ নেটৱৰ্কৰ বিৰুদ্ধে অভিযান অব্যাহত ৰাখিছে।
উল্লেখযোগ্য যে দিচপুৰ আৰক্ষীয়ে শনিবাৰে বৰ্ণিহাটৰ পৰা এখন আনন্দমেলাত চকৰি ঘূৰাই থকা কামত নিয়োজিত ওমৰ ফাৰুকক গ্ৰেপ্তাৰ কৰে। হোজাইৰ শ'লমাৰাৰ প্ৰয়াত মোস্তাফুল হকৰ পুত্ৰ ৩৫ বছৰীয়া ওমৰৰ সৈতে কানপুৰত গ্ৰেপ্তাৰ হোৱা আৰু কাশ্মীৰৰ সন্ত্ৰাসবাদী সংগঠনত হিজবুল মুজাহিদিনৰ সদস্য কামাৰ উজ জামানৰ সম্পৰ্ক থকাৰ খৱৰ আৰক্ষীয়ে লাভ কৰিছে।
আৰক্ষীয়ে দাবী কৰা মতে, ঈদৰ ৭-৮ দিনৰ আগতে হিজবুল মুজাহিদিনৰ সদস্য কামাৰ উজ জামান ওমৰ ফাৰুকৰ শ'লমৰাৰ ঘৰত আহি থাকি গৈছিল। ওমৰৰ ঘৰত ৭-৮ দিন কটাই ঈদৰ ৩ দিন পাছত কামাৰ উজ জামান দিল্লীলৈ গৈছিল। তাৰ পিছতে উত্তৰ প্ৰদেশৰ কানপুৰত সন্ত্ৰাসবাদী বিৰোধী গোটৰ (ATS) হাতত জামান গ্ৰেপ্তাৰ হয়।
আনহাতে, ওমৰক কামাৰ উজ জামানৰ সৈতে শ্বহানৱাজ আলম নামৰ এজনে চিনাকি কৰাই দিছিল। ইতিমধ্যে আৰক্ষীয়ে হোজাইৰ পৰা শ্বহানৱাজকো গ্ৰেপ্তাৰ কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
